Neuvoston asetus (EY) N:o 1514/2001, annettu 23 päivänä heinäkuuta 2001, humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta



Virallinen lehti nro L 201 , 26/07/2001 s. 0008 - 0009



Neuvoston asetus (EY) N:o 1514/2001, annettu 23 päivänä heinäkuuta 2001, humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: (1) Neuvoston asetuksen (ETY) N:o 1696/71(4) 12 artiklan 5 kohdassa säädetään yhteisössä tuotetulle humalalle maksettavan tuen määrän vahvistamisesta viiden vuoden ajaksi eli vuoden 1996 sadosta vuoden 2000 satoon. (2) Komissio on asetuksen (ETY) N:o 1696/71 18 artiklan mukaisesti toimittanut neuvostolle kertomuksen humala-alan talouden kehityksestä Euroopan yhteisössä. Kertomuksessa todetaan, että tuotanto on vähitellen mukautunut kysynnän vaatimuksiin sekä määrällisesti, sillä pinta-alat ja tuotetut määrät ovat pienentyneet, että laadullisesti, koska on siirrytty uusiin, erityisesti panimoteollisuuden eniten tarvitsemiin lajikkeisiin. (3) Nykyisen suuruisen tuen maksamista on aiheellista jatkaa kolmella vuodella sekä säätää tätä uutta kautta koskevan kertomuksen antamisesta. (4) Asetuksen (ETY) N:o 1697/71 täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1696/71 seuraavasti: 1) Korvataan 12 artiklan 5 kohdan a alakohta seuraavasti: "a) Tämän tuen määrä hehtaaria kohden on sama kaikkien lajikeryhmien osalta. Se vahvistetaan 480 euroksi hehtaarilta kahdeksaksi vuodeksi satovuodesta 1996 alkaen". 2) Korvataan 12 artiklan 5 kohdan d alakohta seuraavasti: "d) Pidätettyä tukea voidaan kerätä enintään kolme vuotta; sen jälkeen koko pidätetyn tuen on oltava käytetty". 3) Korvataan 18 artiklan toisessa kohdassa ilmaisu "1 päivää syyskuuta 2000" ilmaisulla "31 päivää joulukuuta 2003". 4) Kumotaan 19 artikla. 5) Korvataan 20 artikla seuraavasti: " 20 artikla 1. Komissiota avustaa humalan hallintokomitea, jäljempänä 'komitea'. 2. Jos tähän artiklaan viitataan, sovelletaan päätöksen 1999/468/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea vahvistaa työjärjestyksensä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 2001. Neuvoston puolesta Puheenjohtaja A. Neyts-Uyttebroeck (1) EYVL C 96 E, 27.3.2001, s. 345. (2) Lausunto annettu 13. kesäkuuta 2001 (ei vielä julkaistu virallisessa lehdessä). (3) Lausunto annettu 25. huhtikuuta 2001 (ei vielä julkaistu virallisessa lehdessä). (4) EYVL L 175, 4.8.1971, s. 1, asetus sellaisena kuin se on viimeksi muutettuna asetuksella (EY) N:o 191/2000 (EYVL L 23, 28.1.2000, s. 4). (5) EYVL L 184, 17.7.1999, s. 23.